Madness

**Madness** (folia) es un grop rock ska e pop britanic originari de Londres (Anglatèrra). Es justament la popularitat de **Madness** que faguèt descobrir lo ska al public al començament de las annadas 1980. La marca de fabrica sonòra de **Madness** es lo *nutty sound*, una mena de pop-ska a l'encòp festiva e melodica, plan accessibla. 

Es en 1976 que *Mike* « *Barso* » *Barson* , *Chris* « *Chrissy Boy* » *Foreman*, *Lee* « *Kix* » *Thompson* e *Chas Smash* (de son nom vertadièr *Cathal Smyth*), forman un grop de ska apelat *The Invaders*.

En genièr de 1979, amb l'arribada de *Graham* « *Suggs* » *McPherson*, *Mark Bedford* e *Dan Woodgate*, prenon per nom **Madness**, en omenatge a una cançon de 1961 del cantaire jamaican de reggae e de ska Prince Buster, *Madness (Is Gladness)*. 

Lor primièr single, *The Prince*, es tanben un omenatge a Prince Buster. 

Puèi en 1979 Madness enregistra una autra represa de Prince Buster, un títol situat en fàcia B del 45 torns *Al Capone* de l'artista jamaïcan : *One Step Beyond*. 

Aquel tròç *One Step Beyond* serà una de las mai gròssas capitadas de l'annada 1980, e es benlèu uèi encara lo títol mai emblematic de la discografia de **Madness**. Es aital que lo ska es estat popularizat, e aguèt al començament de las annadas 1980 un impacte cultural enòrme, per exemple, en França, la benda son del filme de 1980 *Inspecteur la Bavure* de Claude Zidi (ambe Coluche e Gérard Depardieu) es un tèma ska clarament inspirat de *One step beyond*.

Fin 1982 sortís l'album *The rise and fall*. Aquel album, de mai en mai pop e de mens en mens ska, es tornarmai una plan gròssa capitada populara, ambe entre autres lo tube de 1983, *Our house*, autra cançon emblematica de **Madness**.

Fin 1983, *Mike Barson* daissa lo grop e partís viure a Amsterdam. 

1986 marca una virada musicala per **Madness** ambe la sortida de l'album *Mad Not Mad*, un album plan pop que s'aluenha definitivament de las sonoritats festivas e ska de la debuta.  

Lo grop se separa après aquel album, per se reformar dos ans mai tard, en 1988, amb *Chris Foreman*, *Lee Thompson*, Chas Smash e Suggs, ambe en mai *Jerry Dammers* (èx Specials, aus clavièrs), *Simon Phillips* (a la batariá), *Bruce Thomas* (a la bassa) e *Steve Nieve* (als clavièrs). **The Madness** enregistra dos singles, *I Pronounce You* e *What's That?*, e un album novèl titolat *The Madness*, sens resson.

Pauc de temps après, lo grop se pausa, puèi se torna formar episodicament a partir de 1992, quand sortiguèt una compilacion de lors melhoras cançons que la capitada relançèt l'interès per **Madness**.

## Discografia
* 1979 : *One Step Beyond...* 
* 1980 : *Absolutely* 
* 1981 : *Seven* 
* 1982 : *The Rise and Fall* 
* 1984 : *Keep Moving* 
* 1985 : *Mad Not Mad* 
* 1988 : *The Madness *
* 1999 : *Wonderful* 
* 2005 : *The Dangermen Sessions Vol. 1* 
* 2009 : *The Liberty of Norton Folgate* 
* 2012 : *Oui Oui Si Si Ja Ja Da Da*
* 2016 : *Can't Touch Us Now*

## Cançons mai conegudas
* *One Step Beyond* (1980)
* *My Girl* (1980)
* *Night boat to Cairo* (1980)
* *Baggy Trousers* (1980)
* *Grey day* (1981) 
* *It must be love* (1982)
* *Cardiac arrest* (1982)
* *House of Fun* (1982)
* *Our house* (1983)
* *Wings of a dove* (1983)
* *The sun and the rain* (1984)
* *Michael Caine* (1984)
* *Yesterday’s men* (1985)
* *Shame and Scandal in the Family* (2005, represa de Shawn Elliott)

## Referéncias